
ACORD 61/2006, D’1 DE MARÇ, DEL PLE DEL CONSELL DE 

L’AUDIOVISUAL DE CATALUNYA

Expedient núm. Exp.1/A/2006 – Concurs tdt/Sobre A

El Govern de la Generalitat de Catalunya ha tramès a aquest Consell, mitjançant diversos escrits de la Direcció General de Mitjans i Serveis de Difusió Audiovisuals registrats d’entrada amb dates 24 i 30 de gener i 1, 3, 9 i 16 de febrer de 2006, la documentació administrativa i empresarial corresponent al sobre A presentada pels licitadors en el procés d’adjudicació de la concessió en règim de gestió indirecta per particulars per a l’explotació del servei públic de televisió digital local.
DE CONFORMITAT amb el que disposen la lletra c de l’article 10 de la Llei 2/2000, de 4 de maig, del Consell de l’Audiovisual de Catalunya modificada mitjançant la Llei 31/2002, de 30 de desembre, de mesures fiscals, administratives i de l’ordre social, i la Llei 3/2004, de 28 de juny, i els apartats 4 i 6 de l’article 31 de l’Estatut orgànic i de funcionament del Consell de l’Audiovisual de Catalunya,

El Ple del Consell de l'Audiovisual de Catalunya, ha adoptat els següents,

ACORDS

Primer. APROVAR L’INFORME preceptiu i vinculant relatiu a l’anàlisi de la documentació administrativa i empresarial corresponent al sobre A presentada pels licitadors en el procés d’adjudicació de la concessió en règim de gestió indirecta per particulars per a l’explotació del servei públic de televisió digital local, a l’efecte del que estableix la lletra c de l’article 10 de la Llei 2/2000, de 4 de maig, modificada mitjançant la Llei 31/2002, de 30 de desembre, de mesures fiscals, administratives i de l’ordre social, i la Llei 3/2004, de 28 de juny.
Segon.  NOTIFICAR aquest Acord al Govern de la Generalitat.

Barcelona, 1 de març de 2006
Josep M. Carbonell i Abelló                                             Antoni Bayona  Rocamora

President                   

